Palazzo del Viminale
Palazzo del Viminale je historicistička palača smještena na Viminalu jednom od sedam rimskih brežuljaka, nedaleko od željezničke stanice Termini i Koloseuma. U njoj od 1925. stoluje Ministarstvo unutrašnjih poslova i Predsjedništvo vijeća ministara.

Historija i karakteristike 
Gradnju te palače za potrebe izvršne vlasti inicirao je tadašnji premijer Kraljevine Italije Giolitti. Tu ogromnu petorokatnu palaču, zapravo čitav kompleks međusobno ukrštenih zgrada, sa stotinama soba povezanih nizom hodnika, projektirao je arhitekt Manfredo Manfredi 1911., a dovršena je 1925.

Enterijer palače krije nekoliko impozantnih dvorana, kao što su ulazni salon u Palazzo della Presidenza, veliko stepenište u Palazzo degli Uffici, Sala del Consiglio dei Ministri i ulazna dvorana na prvom katu sa inkrustacijama u skupocjenom drvetu, mramoru i raskošnim stropnim štukaturama.

Vrtovi i terase ispred ulaza uzdignuti su iznad nivoa glavne zgrade, a oni po unutrašnjim dvorištima dijele kompleks na više zgrade različite namjene. Jedna od njih bila je sjedište Kraljevskog instituta za fiziku, u kojoj je Enrico Fermi vršio svoje eksperimente. U glavnoj zgradi ima nekoliko biblioteka.

Izvori

Vanjske veze 

 Palazzo del Viminale  

Viminale
Viminale